මෙහිදි අදහස් දැක්වු මේ චිත්‍රපටයේ අධ්‍යක්ෂ නිතිඥ සමන් වීරමන් මහතා මේ සිනමාපටය ජාත්‍යාන්තර මට්ටමින් නිෂ්පාදනය කිරීමට නවින් ගුණරත්න මහතා විශාල උත්සහයක් දැරු බව කීවේය.එහිදි ඉන්දියානු චිත්‍රපට අධ්‍යක්ෂවරයකු, බොලිවුඩ් හා හොලිවුඩ් තිරරචකයන් සමඟද ලංකාවේ ජාත්‍යාන්තර සම්මාන දිනු අධ්‍යක්ෂවරයකු සමඟ ද සාකච්ඡා කොට කටයුතු ආරම්භ කිරීමට යෑමේදී අපේ බුදු දහමට යම් අගෞරවයක් සිදුවේ යන තත්ත්වයක් මතුවු බැවින් ඒ උත්සහය ව්‍යාර්ථවු බව පැවසීය.ඒ සියලු බාධක හමුවේ මෙය සිංහලෙන් නිපදවූ පසු පැසසුම් වගේම විවිධ චෝදනා එල්ලවු අතර අද ඒ සියල්ලට නිසි පිළිතුරු ලැබි තිබෙන බව පෙන්වා දුන්නේය.'ශ්‍රී සිද්ධාර්ථ ගෞතම' චිත්‍රපටයේ නිෂ්පාදක නවීන් ගුණරත්න මහතා මේ චිත්‍රපටය වසර හයක් පුරා විවිධ පර්යේෂණ ඔස්සේ නිපදවු නිර්මාණයක් බව පැවසීය.චිත්‍රපටය ලැබු සම්මානය රටටම ලැබුණු ගෞරවයක් බව තමන් කල්පනා කරන බවට කරුණු දැක්වූයේය.